bredde
        
         (astronomi)
Store norske leksikon,Realfag,Astronomi,Astronomi
Bredde betegner et himmellegemes vinkelavstand fra et referanseplan mot planets poler. I astronomien brukes begrepet om:
Geosentrisk og heliosentrisk ekliptikkbredde: er et himmellegemes vinkelavstand nord eller sør fra ekliptikken. Bredden regnes som positiv (0°–90°) mot ekliptikkens nordpol og negativ mot sydpolen. Observatøren tenkes å befinne seg henholdsvis i sentrum av Jorden og Solen.  Galaktisk bredde: et himmellegemes vinkelavstand nord eller sør fra det galaktiske ekvator. Bredden regnes som positiv (0°–90°) mot den galaktiske nordpol og negativ mot sydpolen. Les mer i Store norske leksikon lengde - astronomi astronomiske koordinater